ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660032315

ขอให้ตรวจสอบและแก้ไขปัญหา กรณีต่อเติมร้านอาหารรุกล้ำพื้นที่บาทวิถี บริเวณ ถนนลาดพร้าว ซอยลาดพร้าว 122 แขวงพลับพลา เขตวังทองหลาง กรุงเทพมหานคร จุดสังเกต ร้านอาหารดังกล่าว จำหน่ายอาหาร ประเภทโจ๊ก ร้านชื่อ ... เมื่อเข้าไปยังซอยลาดพร้าว 122 ร้านอาหารดังกล่าวจะอยู่ด้านซ้าย อยู่ระหว่างแยกที่ 1 กับ แยกที่ 3 โดยมีเจ้าของร้านเพศชาย (ไม่ทราบชื่อ นามสกุล) อายุประมาณ 40 ปี ส่วนสูงประมาณ 165 เซนติเมตร รูปร่างผอม ผิวขาวเหลือง ซึ่งผู้ร้องพบว่าร้านอาหารดังกล่าวมีการต่อเติมรั้วกั้น และต่อเติมหลังคายื่นออกมาบริเวณทางเดินบาทวิถี ทำให้ประชาชนที่เดินทางบนบาทวิถี ต้องเดินลงบนถนนริมบาทวิถี อีกทั้งจากการต่อเติมร้านอาหารดังกล่าว ทำให้ผู้ร้องและเพื่อนบ้านที่อยู่ใกล้กับร้านอาหารดังกล่าวได้รับความเดือดร้อน เนื่องจากลูกค้าที่เข้าไปนั่งรับประทานอาหารในร้านดังกล่าวจะนำรถจักรยานยนต์ขึ้นมาจอดบนบาทวิถีบริเวณหน้าบ้านผู้ร้องและเพื่อนบ้านที่อยู่ใกล้กับร้านอาหารดังกล่าว เบื้องต้นเมื่อประมาณปี 2565 ผู้ร้องได้แจ้งเรื่องดังกล่าวกับทางสำนักงานเขตวังทองหลาง ซึ่งพบว่ามีเจ้าหน้าที่เข้ามาตรวจสอบเบื้องต้นแล้ว และได้มีการชี้แจงกับผู้ร้องเกี่ยวกับกรณีต่อเติมร้านอาหารรุกล้ำพื้นที่บาทวิถีว่า กรณีดังกล่าวนั้นผิดกฎหมาย แต่ปัจจุบัน (วันที่ 15 สิงหาคม 2566) ผู้ร้องพบว่า ยังไม่มีการดำเนินการแก้ไขปัญหาดังกล่าวแต่อย่างใด จึงประสงค์ให้หน่วยงานที่เกี่ยวข้องดำเนินการตรวจสอบและแก้ไขปัญหา กรณีต่อเติมร้านอาหารรุกล้ำพื้นที่บาทวิถี เพื่อบรรเทาความเดือดร้อนให้แก่ผู้ร้องและประชาชนในพื้นที่ต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata